Па-першае, незразумела, якія альтэрнатыўныя перавозчыкі каштуюць даражэй? Зараз праезд у гарадской электрычцы каштуе 2 тысячы беларускіх рублёў, прычым незалежна, едзеш ты ад станцыі Мінск-пасажырскі да “Радыятарнага (адзін прыпынкак) ці да самога Заслаўя (9 прыпынкаў). На прыгараднай жа электрычцы даехаць да станцыі Беларусь каштуе амаль на 300 рублёў танней, чымся на гарадской, цана квітка залежыць ад кіламетражу. Вось і ўвесь “кураж. А каля 6 тысяч каштуе праезд да Заслаўя хіба што на маршрутнай таксоўцы, дык гэта, як кажуць, зусім іншая песня.